Diari Oficial de la Generalitat Valenciana


Sumari del DOGV 9620, del 19-06-2023 (2023/6552)

RESOLUCIÓ de 7 de juny de 2023, del Protectorat de Fundacions de la Generalitat, per la qual es fa públic l'extracte de la resolució de la Secretaria Autonòmica de Justícia i Administració Pública, relativa a la inscripció en el Registre de fundacions de la Comunitat Valenciana d'una nova entitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9620

Data del DOGV
:   19-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6552


Data del document
:   07-06-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 7 de juny de 2023, del Protectorat de Fundacions de la Generalitat, per la qual es fa públic l'extracte de la resolució de la Secretaria Autonòmica de Justícia i Administració Pública, relativa a la inscripció en el Registre de fundacions de la Comunitat Valenciana d'una nova entitat. [2023/6552]  
Per la Secretaria Autonòmica de Justícia i Administració Pública ha sigut dictada la següent resolució:  
- Resolució de 24 de maig de 2023, de la secretària autonòmica de Justícia i Administració Pública per la qual es va acordar inscriure en el Registre de fundacions de la Comunitat Valenciana l'entitat denominada Fundació Valenciana Premis Rei Jaume I de la Comunitat Valenciana, amb el número 665V, classificada de caràcter cultural. El domicili de la Fundació queda establit al carrer Pintor López, núm. 7, porta 1, 46705 de València.  
Fins i activitats:  
«1. La Fundació persegueix els següents fins d'interés general:  
a) L'organització, el desenvolupament, la promoció i l'atorgament dels Premis Rei Jaume I.  
b) Fomentar esforços i projectes personals o de grup destinats a promoure i potenciar el desenvolupament del coneixement científic, la investigació, la innovació tecnològica i cultural, la medicina i l'emprenedoria, fomentant la relació entre ciència, empresa i universitat, impulsant així la participació ciutadana.  
2. Els fins de la fundació es duran a terme amb la realització d'activitats que recullen els valors i el treball que Santiago Grisolía García ha deixat en la societat, respectant igualment i posant en valor el treball realitzat fins al moment per la Fundació José Pastor Fuertes i per la Fundació Valenciana d'Estudis Avançats.»  
Beneficiaris:  
«1. El Patronat tindrà plena llibertat per a determinar o modificar les activitats de la Fundació tendents a la consecució d'aquells objectius concrets que, segons el parer d'aquell i dins del compliment dels seus fins, siguen els més adequats o convenients en cada moment.  
2. Seran potencials beneficiaris de la Fundació qualsevol persona natural o jurídica, amb independència de la seua nacionalitat, país o territori de residència.  
3. Serà el Patronat el que atorgarà, conformement als principis d'imparcialitat, objectivitat i no discriminació, els beneficis que concedisca a les persones naturals o jurídiques que, reunint els requisits corresponents, s'estime que en són mereixedores.  
4. El Patronat podrà acordar els requisits específics de cada convocatòria i la composició, si és el cas, de l'òrgan de selecció, els seus criteris d'actuació, els requisits i els mèrits a valorar per a obtindre la condició de beneficiari dels Premis Rei Jaume I.»  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i les activitats de les fundacions», així com per apreciar-se la concurrència d'interés públic en el seu coneixement general.  
  
València, 7 de juny de 2023.- La consellera de Justícia, Interior i Administració Pública, p. d. (R. 02.08.2019; DOGV 8606, 05.08.2019), la secretària autonòmica de Justícia i Administració Pública: Isabel Gemma Fajardo García.